text: Jagten gået ind på svømmende vildsvin 
  26 oktober 2010 kl. 11.24
  Da majsen blev høstet på Barsø opdagede beboerne, at de har fået en ny nabo i løbet af sommeren.Et vildsvin er åbenbart svømmet over det dybe vand til Lillebælts-øen, og nu er jagten gået ind.
  Skov- og Naturstyrelsen har givet påbud op, at svinet skal skydes og flere jægere fra fastlandet har allerede forsøgt sig, uden at det er lykkedes. Det skriver JydskeVestkysten i dag.
  Paul Svennesen, der er formand for den lokale jagtforening, er på elgjagt i Sverige i øjeblikket, men han regner med at tage fat på opgaven, når han vender tilbage på torsdag.
  Med mindre vildsvinet i mellemtiden har fundet ud af at svømme tilbage til fastlandet igen.
  